CELEX: 32015R0006
Language: lv
Date: 2014-10-31 00:00:00
Title: Komisijas Deleģētā regula (ES) 2015/6 ( 2014. gada 31. oktobris ), ar ko groza Eiropas Parlamenta un Padomes Regulas (EK) Nr. 443/2009 I pielikumu, lai ņemtu vērā izmaiņas to jauno vieglo automobiļu masā, kas reģistrēti 2011., 2012. un 2013. gadā  Dokuments attiecas uz EEZ

7.1.2015   
            
            
               LV
            
            
               Eiropas Savienības Oficiālais Vēstnesis
            
            
               L 3/1
            
         KOMISIJAS DELEĢĒTĀ REGULA (ES) 2015/6
   (2014. gada 31. oktobris),
   ar ko groza Eiropas Parlamenta un Padomes Regulas (EK) Nr. 443/2009 I pielikumu, lai ņemtu vērā izmaiņas to jauno vieglo automobiļu masā, kas reģistrēti 2011., 2012. un 2013. gadā
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 23. aprīļa Regulu (EK) Nr. 443/2009, ar ko, īstenojot daļu no Kopienas integrētās pieejas CO2 emisiju samazināšanai no vieglajiem transportlīdzekļiem, nosaka emisijas standartus jauniem vieglajiem automobiļiem (1), un jo īpaši tās 13. panta 2. punktu,
   tā kā:
   
               (1)
            
            
               Vidējās masas vērtība, ko izmanto, lai aprēķinātu īpatnējās CO2 emisijas katram jaunam vieglajam automobilim, ik pēc trim gadiem ir jākoriģē, lai ņemtu vērā izmaiņas to jauno automobiļu vidējā masā, kuri ir reģistrēti Savienībā.
            
         
               (2)
            
            
               Kā izriet no to jauno vieglo automobiļu pašmasas monitoringa datiem, kas reģistrēti 2011., 2012. un 2013. kalendārajā gadā, vidējā masa ir palielinājusies, un tāpēc Regulas (EK) Nr. 443/2009 I pielikuma 1. punkta b) apakšpunktā minētā M0 vērtība būtu jākoriģē.
            
         
               (3)
            
            
               Izņēmuma kārtā attiecībā uz šo pirmo korekciju ir lietderīgi ņemt vērā to, ka 2011., 2012. un 2013. gadā veiktā monitoringa datu kvalitāte ir atšķirīga. Tāpēc jaunā vērtība būtu jānosaka, ņemot vērā tikai tās masas vērtības, ko attiecīgie ražotāji ir varējuši pārbaudīt, bet neieskaitot aprēķinos vērtības, kas acīmredzami bija kļūdainas, t. i., vērtības virs 2 840 kg vai zem 500 kg, kā arī vērtības, kas attiecas uz transportlīdzekļiem, kuri neietilpa Regulas (EK) Nr. 443/2009 darbības jomā. Turklāt jaunā vērtība ir noteikta, pamatojoties uz vidējo svērto rādītāju, kas noteikts, ņemot vērā reģistrēto jauno automobiļu skaitu katrā no atsauces gadiem.
            
         
               (4)
            
            
               Pamatojoties uz iepriekš minēto, M0 vērtība, kas jāpiemēro no 2016. gada 1. janvāra, būtu jāpalielina par 20,4 kg, t. i., no 1 372,0 uz 1 392,4,
            
         IR PIEŅĒMUSI ŠO REGULU.
   1. pants
   Regulas (EK) Nr. 443/2009 I pielikuma 1. punkta b) apakšpunktu aizstāj ar šādu:
   
      
                  “b)
               
               
                  no 2016. gada:
                  īpatnējas CO2 emisijas = 130 + a × (M – M0),
                  kur:
                  
                              M
                           
                           
                              =
                           
                           
                              transportlīdzekļa masa kilogramos (kg),
                           
                        
                              M0
                              
                           
                           
                              =
                           
                           
                              1 392,4,
                           
                        
                              a
                           
                           
                              =
                           
                           
                              0,0457;”
                           
                        
            
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 31. oktobrī
      
         
            Komisijas vārdā –
         
         
            priekšsēdētājs
         
         José Manuel BARROSO
      
   
   
      (1)  OV L 140, 5.6.2009., 1. lpp.